Diari Oficial de la Generalitat Valenciana


Sumari del DOGV 7947, del 30-12-2016 (2016/10798)

RESOLUCIÓ de 27 de desembre de 2016, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges de ficció.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7947

Data del DOGV
:   30-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10950


Data del document
:   27-12-2016

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 27 de desembre de 2016, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges de ficció. [2016/10815]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 8 d'agost de 2016, del president de CulturArts Generalitat, (DOCV 7849, 11.08.2016), en atenció als següents  
  
  
  
Antecedents de fet  
  
Primer. Mitjançant la citada resolució de 8 d'agost de 2016, es va convocar la concessió d'ajudes per a la producció audiovisual, d'acord amb el previst a l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016) per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
  
Segon. De conformitat amb l'establit en l'apartat primer del resolc quart de la convocatòria, el termini de presentació de sol·licituds era de 35 dies naturals, a comptar del següent al de la publicació de la convocatòria en el Diari Oficial de la Comunitat Valenciana, per la qual cosa va finalitzar el 15 de setembre de 2016, havent-se presentat per part de les persones i entitats interessades, trenta-quatre (34) sol·licituds corresponents a projectes de la modalitat de llargmetratges culturals, de les quals vuit (8) com a llargmetratges culturals A, dèsset com a llargmetratges culturals B (17) i nou (9) com a llargmetratges culturals C. Igualment, s'han presentat onze (11) sol·licituds que corresponen a projectes de la modalitat de llargmetratges industrials.  
  
Tercer. Per acord del president de CulturArts Generalitat, de 18 d'octubre de 2016, va ser nomenada la comissió tècnica de valoració de les sol·licituds prevista en el resolc cinqué de la citada resolució de 8 d'agost de 2016, corresponent a les modalitats de llargmetratges culturals, en les seues tres submodalitats i de llargmetratges industrials.  
Quart. Constituïda a aquest efecte, en sessions de treball l'1 i 7 de desembre de 2016, va procedir a valorar les sol·licituds conforme als criteris aplicables establits en els apartats corresponents del resolc sisé, apartat 2, de la resolució de 8 d'agost de 2016, emetent el corresponent informe i proposta.  
Cinqué. A la vista de l'informe i proposta de la comissió tècnica de valoració, el director general de CulturArts Generalitat va formular proposta de resolució a l'empar del que preveu el punt 7 de l'article 6 de l'esmentada Ordre 33/2016.  
  
  
Fonaments de dret  
  
Primer. Les disposicions de caràcter bàsic contingudes en la Llei 38/2003, de 17 de novembre, General de Subvencions (BOE 276, 18.11.2003).  
Segon. La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions (DOCV 7464, 12.02.2015) i especialment el que es disposa en el seu títol X.  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016) per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara endavant Ordre de Bases Reguladores).  
Quart. La citada Resolució de 8 d'agost de 2016, del president de CulturArts Generalitat, per la qual es convoca la concessió d'ajudes per a la producció audiovisual (DOCV 7849, 11.08.2016).  
Cinqué. El Decret 141/2014, de 5 de setembre, del Consell, publicat en el DOCV núm.7355 de 08.09.2014, pel qual es modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, que contempla en el seu article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
Per la seua banda l'article 4, punt 2, lletra j), disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
Per tot açò, en virtut dels antecedents de fet i fonaments de dret citats i altra normativa d'aplicació, vista l'acta i la proposta evacuada per la comissió tècnica així com la proposta de resolució elevada pel director general de CulturArts Generalitat, atenent al previst en l'article 7 de l'Ordre de Bases Reguladores i en l'exercici de les competències per a la concessió de les ajudes que tinc atribuïdes conforme als preceptes citats, resolc:  
Primer. Concedir les ajudes a les persones i entitats beneficiaries que es relacionen en l'annex I, de la present resolució, d'acord amb la puntuació obtinguda segons la baremació de la comissió tècnica de valoració i atenent al previst en el resolc segon de la resolució de 8 d'agost que contempla un import global de 2.100.000 - per a llargmetratges culturals, distribuïts entre els llargmetratges culturals de categoria A (420.000 ?), llargmetratges culturals de categories B (930.000 ?) i llargmetratges culturals de categoria C (750.000 ?), i 700.000 - per a llargmetratges industrials; en tots els casos distribuïts entre les anualitats de 2016, 2017 i 2018.  
No obstant açò, s'ha aplicat el previst en l'apartat 5 del resolc seté de la citada resolució: «En el cas que en una modalitat no poguera cobrir-se l'import sol·licitat per l'últim projecte per no aconseguir el pressupost per a assignar la totalitat de l'ajuda sol·licitada, serà la comissió la que proposarà si eixe import s'assigna a eixe sol·licitant o es trasllada eixe import a una altra modalitat o gènere on puga ser més efectiva la seua assignació», traslladant la quantitat de 21,00 euros de la submodalitat de llargmetratges culturals A, 30.871,40 euros de la submodalitat de llargmetratges culturals B i 100.000 euros de la submodalitat de llargmetratges culturals C a les modalitats de llargmetratges documentals i curtmetratges i projectes multiplataforma documentals, segons l'acord pres per la comissió de valoració en la seua sessió de treball de 7 de desembre de 2016, tal com consta en l'acta d'aquesta reunió.  
Segon. Nomenar com a suplents a les persones i entitats relacionades en l'annex II per ordre de puntuació en cada submodalitat dels llargmetratges culturals i en la modalitat de llargmetratges industrials, en els qui recaurà l'ajuda en cas de possibles renúncies, d'acord amb el previst en l'article 7, punt 3 de l'Ordre de Bases Reguladores i els projectes de les quals no han sigut estimats, amb indicació de la puntuació atorgada a cadascun d'ells en funció dels criteris de valoració previstos en en l'esmentada convocatòria.  
Tercer. Denegar l'ajuda a les sol·licituds presentades per a la producció audiovisual de llargmetratges de ficció corresponents als projectes relacionats en l'annex III, sobre la base del previst en el punt 2.1 del resolc sisé de la resolució de 8 d'agost:  
«En les modalitats de llargmetratge cultural A, B i C, curtmetratges i projectes multiplataforma solament passaran a les següents fases el 60 % dels guions presentats. Es farà una mitjana de les valoracions de guió dels projectes presentats, i solament superaran la fase de guió el 60 % dels projectes millor valorats. L'últim projecte que supere aquesta fase serà aquell que sent seleccionat supose exactament el 60 % o un percentatge superior sempre que sense comptabilitzar-ho el percentatge siga inferior al 60 %.  
En la modalitat de llargmetratge industrial solament passaran a les següents fases el 75 % dels guions presentats. Es farà una mitjana de les valoracions de guió dels projectes presentats, i solament superaran la fase de guió el 75 % dels projectes millor valorats. L'últim projecte que supere aquesta fase serà aquell que sent seleccionat supose exactament el 75 % o un percentatge superior sempre que sense comptabilitzar-ho el percentatge siga inferior al 75 %».  
Quart. Arxivar els projectes corresponents als següents expedients:  
  
- P-66/16, ?Confessions i mentides- de Freddy Más Franqueza.  
- P-70/16, ?Amor al Mediterrani- de Freddy Más Franqueza.  
- P-71/16, ?Destroy?, de Frameover, SL.U..  
  
En els tres casos, amb la sol·licitud no va ser presentada tota la documentació preceptiva, no havent atès el requeriment realitzat en cada cas, amb advertiment d'arxiu, perquè en el termini concedit a aquest efecte completara l'expedient, i en aplicació del previst en l'article 5, punt 4 de l'Ordre de Bases Reguladores.  
Cinqué. Les persones i entitats beneficiaries hauran de complir les obligacions i normes de justificació previstes en els resolcs huité i nové de la Resolució de 8 d'agost de 2016, del president de CulturArts Generalitat, per la qual es convoca la concessió d'ajudes per a la producció audiovisual.  
D'acord amb el previst en l'article 12, punt 7 de l'Ordre de Bases Reguladores i en el resolc nové, punt 1, de la resolució de 8 d'agost, el termini màxim per a la presentació dels documents justificatius de les ajudes serà el 31 de desembre de l'any al que correspon l'ajuda assignada a eixa anualitat.  
  
De conformitat amb l'establit en els articles 112, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i 8, 14 i 46 de la Llei Reguladora de la Jurisdicció Contenciós-Administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el president de CulturArts Generalitat, en qualitat d'òrgan competent per a concedir les ajudes en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 27 de desembre de 2016. El president de CulturArts Generalitat: Vicent Marzà Ibáñez.